text: God stemning på forældremøde efter overgreb
  21 april 2011 kl. 16.21
  BILLUND. Forældre til 120 børn i Enggårdsskolens SFO gik lettede fra et orienteringsmøde onsdag aften med politi, psykologer og skolens ledelse.
  Mødet kom i stand efter varetægtsfængslingen i går i fire uger af en mandlig pædagog, der sigtes for et seksuelt overgreb mod en syv-årig pige.
  Forældrene fik blandt andet en orientering fra politiet om, hvordan den slags sager normalt efterforskes.
  
  Hensyn til pigen
  Skoleleder Karin Pedersen siger i dag til Jydske Vestkysten, at der var en god stemning på mødet og en forståelse for, at der nu ikke skal snakkes for meget om sagen af hensyn til den syv-årige pige.
  